**JAVNI POZIV KORISNICIMA ZAJAMČENE MINIMALNE NAKNADE KOJI SE GRIJU NA DRVA**

Sukladno članku 289. Zakona o socijalnoj skrbi („Narodne novine“, broj 18/22,46/22), dio troškova stanovanja koji se odnosi na troškove ogrjeva, a na koji ostvaruju pravo korisnici zajamčene minimalne naknade koji se griju **NA DRVA**, osigurava se iz Državnog proračuna.

Sukladno točki V. Odluke Vlade RH o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2022. godinu („Narodne novine“, broj 104/22), mjerilo za financiranje troškova stanovanja koji se odnose na troškove ogrjeva korisnika koji se griju na drva je iznos od **1.050,00 kn** po obitelji/samcu za troškove ogrjeva korisnicima zajamčene minimalne naknade koji se griju na drva.

Stoga pozivamo sve korisnike zajamčene minimalne naknade koji se griju na drva da do zaključno s danom **30. studeni 2022. godine ,** u Općini Bibinje, Trg Tome Bulića 2, 23205 Bibinje, podnesu pisani zahtjev za ostvarivanje prava na pomoć za podmirenje troškova ogrjeva u 2022. godini, koji se može preuzeti sa službene internetske stranice Općine Bibinje ili u zgradi Općine Bibinje, svakim radnim danom u vremenu od 7:30 do 15:30 sati.

Uz zahtjev obvezno priložiti: - izjavu korisnika da se grije na drva, - presliku bankovne kartice (IBAN) - presliku broja tekućeg ili zaštićenog računa ( u slučaju zaštićenog računa obvezno najaviti u FINI uplatu općine za ogrjev), - presliku osobne iskaznice podnositelja zahtjeva (OIB).

Popunjeni zahtjevi zajedno s pripadajućom dokumentacijom predaju se u pisarnici Općine Bibinje svakim radnim danom u vremenu od 7:30 do 15:30 sati, a mogu se poslati i poštom .

**OPĆINA BIBINJE**